”Որպես «Արտ Ֆեստ»-ի հանձնախմբի անդամ` մեծ սիրով արդեն 5 տարի շարունակ համագործակցում եմ փառատոնի հետ, սիրով շփվում եմ արվեստագետների հետ: Երիտասարդները մեր կյանքը լցնում են երիտասարդական ավյունով, նրանց հետ շփվելիս ուզում եմ ավելին կատարել, ամեն տարի ավելի նոր գործեր հանձնել բեմին և ստեղծագործական ավելի մեծ շրջանակներում աշխատել պարարվեստի նվիրյալների հետ: Այս տարի ունեցանք հայտերի բավականաչափ մեծ քանակ՝ թվով 15 պարային ներկայացումներ` մեկը մեկից բազմազան, գունագեղ և պրոֆեսիոնալ: Վստահ եմ, որ նրանք չեն դիմել միայն որևէ տեղ գրավելու համար, այլ դիմել են ուղղակի կյանքով լեցուն երիտասարդություն ապրելու համար: Եվ վստահ եմ, որ իրենք իրենց ուրույն տեղը կգտնեն: Ցանկանում եմ «Արտ Ֆեստ»-ին երկարակեցություն: Հաջողություն եմ մաղթում և՛ ուսանողներին, և՛ կազմակերպիչներին, և՛ այն մասնակիցներին, ովքեր նեցուկ են կանգնում «Արտ ֆեստ»-ին: Բոլորին հաջողակ ճանապարհ եմ մաղթում”